ഹെയ്തി ഭൂചലനം മരണം മുന്നൂറു കടന്നു, തിരമാല 10 അടിക്ക് മുകളില് ഉയര്ന്നേക്കും പോര്ട്ട് ഓ പ്രിന്സ് ഹെയ്തി ഭൂചലനത്തില് മരിച്ച മരണം 304 ആയി. നൂറുകണക്കിന് പേരെ കാണാതായതായി രാജ്യത്തെ സിവില് പ്രൊട്ടക്ഷന് ഏജന്സി അറിയിച്ചു. റിക്ടര് സ്കെയിലില് 7.2 രേഖപ്പെടുത്തിയ ഭൂചലനത്തില് വ്യാപക നാശ നഷ്ടമുണ്ടായതായാണ് റിപ്പോര്ട്ട്. രാജ്യത്ത് സുനാമി മുന്നറിയിപ്പ് നല്കിയിട്ടുണ്ട്. തിരമാല 10 അടിക്ക് മുകളില് ഉയര്ന്നേക്കാന് സാധ്യതയുണ്ട്. സമീപത്തെ രാജ്യങ്ങളിലേക്കും ഭൂചലനത്തിന്റെ ആഘാതം ഉണ്ടായതായാണ് റിപ്പോര്ട്ട്. ഹെയ്തിയിലെ സ്കൂളുകളും വീടുകളും ഭൂചലനത്തില് തകര്ന്നതായി സാക്ഷികള് പറഞ്ഞു. തകര്ന്ന കെട്ടിടങ്ങളുടെ ചിത്രങ്ങള് പ്രദേശത്തുള്ളവര് സമൂഹമാധ്യമങ്ങളില് പങ്കുവച്ചിട്ടുണ്ട്. ലോസ് ഏഞ്ചല്സിലെ സൌത്ത് വെസ്റ്റേണ് ടൌണില് ശനിയാഴ്ച ഒരു ചടങ്ങ് നടക്കുകയായിരുന്ന ക്രിസ്ത്യന് പള്ളിയും തകര്ന്ന കെട്ടിടത്തില് ഉള്പ്പെടും. 160 കിലോമീറ്റര് ദൂരെയാണ് ഭൂചലനത്തിന്റെ പ്രഭവകേന്ദ്രമെന്നാണ് യുണൈറ്റഡ് സ്റ്റേറ്റ്സ് ജിയോളജിക്കല് സര്വ്വെ പറയുന്നത്. 2010ല് രാജ്യത്തുണ്ടായ ഭൂചലനത്തില് രണ്ട് ലക്ഷത്തില് അധികം പേരാണ് മരിച്ചത്. തലസ്ഥാനമായ പോര്ട്ട് ഓ പ്രിന്സിന് സമീപത്തെ നഗരങ്ങളിലായിരുന്നു ഭൂചലനമുണ്ടായത്. മൂന്ന് ലക്ഷം പേര്ക്ക് പരിക്കേറ്റു. ഹെയ്ത്തിയിലെ പത്തുലക്ഷത്തോളം പേര്ക്കാണ് വീടില്ലാതായത്.